
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 846 

30 Μαίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Ειδικού Λογαριασμού στο Υπουργείο Εθνικής 
Άμυνας (ΥΠΕΘΑ) για τη Χρηματοδότηση Ερευνη¬ 
τικών Προγραμμάτων και Μελετών του ΥΠΕΘΑ». 1 
Καθορισμός αριθμού θέσεων για το Γ ενικό Νοσοκο¬ 
μείο Παίδων «Η Αγία Σοφία», που πληρούνται από 
άτομα που προστατεύονται από το ν. 2643/1998 

και κατανομή των θέσεων αυτών. 2 

Καθορισμός αριθμού θέσεων για το Υπουργείο Αιγαί¬ 
ου και Νησιωτικής Πολιτικής, που πληρούνται από 
άτομα που προστατεύονται από το ν. 2643/1998 

και κατανομή των θέσεων αυτών. 3 

Καθορισμός αριθμού θέσεων για το Δήμο Αναβύσ- 
σου, που πληρούνται από άτομα που προστατεύ¬ 
ονται από το ν. 2643/1998 και κατανομή των θέ¬ 
σεων αυτών. 4 

Καθορισμός αριθμού θέσεων για τα Καταστήματα 
Κράτησης του Υπουργείου Δικαιοσύνης που πλη- 
ρούνται από άτομα που προστατεύονται από το 
ν. 2643/1998 και κατανομή των θέσεων αυτών.... 5 


ΑΠΟΦΑΣΕΙ Σ 

Αριθμ. 249991 (1) 


Σύσταση Ειδικού Λογαριασμού στο Υπουργείο Εθνικής 
Άμυνας (ΥΠΕΘΑ) για τη Χρηματοδότηση Ερευνητικών 
Προγραμμάτων και Μελετών του ΥΠΕΘΑ» 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ-ΕΘΝΙΚΗΣ ΑΜΥΝΑΣ 

Έχοντας υπόψη : 

1. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ/τος 63/2005 (ΦΕΚ 
98 Α'). 

2. Τις διατάξεις του ν. 2771/1999 (ΦΕΚ Α' 280) «Περί 
Ειδικών Λογαριασμών και άλλες διατάξεις». 

3. Τις διατάξεις του άρθρου 22 του ν. 2913/2001 (ΦΕΚ 
Α' 102) «Ρύθμιση Θεμάτων Μετοχικών Ταμείων Υπουρ¬ 
γείου Εθνικής Αμυνας και άλλες διατάξεις». 


4. Την υπ’ αριθμ. 37930/ΔΙΘΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομί¬ 
ας και Οικονομικών «Ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών» (ΦΕΚ 
Β' 1432), όπως αυτή τροποποιήθηκε με την υπ’ αριθμ. 
5733/ΔΙΟΕ 179 όμοια (ΦΕΚ Β' 204/13.2.2007). 

5. Τις διατάξεις του ν. 3413/2005 (ΦΕΚ Α' 278) «Τρο¬ 
ποποίηση διατάξεων του ν. 3187/2003, για τα Ανώτατα 
Στρατιωτικά Εκπαιδευτικά Ιδρύματα (ΑΣΕΙ)». 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού (ΥΠΕΘΑ), αποφασίζουμε : 

Αρθρο Τ 

Σύσταση του Ειδικού Λογαριασμού 

Στο Υπουργείο Εθνικής Αμυνας συνιστάται Ειδικός 
Λογαριασμός με τίτλο «Ειδικός Λογαριασμός ΥΠΕΘΑ, 
για τη χρηματοδότηση ερευνητικών προγραμμάτων και 
μελετών του ΥΠΕΘΑ». 

Αρθρο 2° 

Σκοποί του Ειδικού Λογαριασμού 

Σκοπός του Ειδικού Λογαριασμού είναι η αξιοποίηση 
των πάσης φύσεως εσόδων του Υπουργείου Εθνικής 
Αμυνας (ΥΠΕΘΑ) από χορηγήσεις-επιχορηγήσεις της 
Ευρωπαϊκής Ένωσης (ΕΕ), Κυβερνητικών Οργάνων και 
μη Κυβερνητικών Οργανώσεων και λοιπών φορέων του 
εσωτερικού και εξωτερικού, καθώς και η χρηματοδό¬ 
τηση των δαπανών εφαρμογής-εκτέλεσης ερευνητικών 
προγραμμάτων και μελετών της Γεωγραφικής Υπηρεσί¬ 
ας Στρατού, της Υδρογραφικής Υπηρεσίας Πολεμικού 
Ναυτικού, των Ανωτάτων Στρατιωτικών Εκπαιδευτικών 
Ιδρυμάτων, των Ερευνητικών Κέντρων και Νοσοκομει¬ 
ακών Μονάδων, των Ενόπλων Δυνάμεων (ΕΔ), καθώς 
επίσης και η χρηματοδότηση των πάσης φύσεων υπη¬ 
ρεσιών που απορρέουν και παρέχονται στα πλαίσια 
εφαρμογής-εκτέλεσης των προγραμμάτων αυτών. 

Αρθρο 3° 

Πόροι του Ειδικού Λογαριασμού 

Οι πόροι του Ειδικού Λογαριασμού, είναι: 

α. Χορηγήσεις των χρηματοδοτικών Οργάνων της 
Ευρωπαϊκής Ένωσης (ΕΕ), στα πλαίσια εγκεκριμένων 
προγραμμάτων, ενεργειών, δράσεων κ.λ.π.. Οι χορηγή¬ 
σεις της ΕΕ μεταφέρονται στον Ειδικό Λογαριασμό με 
μέριμνα των αρμοδίων υπηρεσιών κατά τις κείμενες 
διατάξεις. 

β. Χορηγήσεις-επιχορηγήσεις από Ερευνητικά Κέντρα, 
Κυβερνητικά Όργανα, μη Κυβερνητικές οργανώσεις, 
κλαδικούς φορείς, φυσικά-νομικά πρόσωπα ή ενώσεις 
προσώπων που δε συνιστούν νομικά πρόσωπα (π.χ. κοι¬ 
νοπραξίες κλπ) του εσωτερικού ή εξωτερικού. 

γ.Έσοδα από διπλώματα ευρεσιτεχνίας και προϊόντων 
έρευνας, δωρεές, παροχές και επιχορηγήσεις. 

Άρθρο 4° 

Όργανα Διοίκησης και Διαχείρισης 
του Ειδικού Λογαριασμού 

1. Η Διοίκηση του Ειδικού Λογαριασμού ανήκει στον 
Υπουργό Εθνικής Άμυνας, μέσω των παρακάτω Οργά¬ 
νων του ΥΠΕΘΑ: 

α. Επιτροπή Διοίκησης του Ειδικού Λογαριασμού. 

β. Διαχειριστική Επιτροπή του Ειδικού Λογαριασμού. 

γ. Γραμματεία του Ειδικού Λογαριασμού 

2. Συνιστάται Γ ραμματεία με τίτλο «Γ ραμματεία του 
Ειδικού Λογαριασμού ΥΠΕΘΑ», υπαγόμενη στη ΓΔΟΣΥ. 

3. Για την οικονομική και λογιστική παρακολούθηση 
των πόρων και των δαπανών του Ειδικού Λογαριασμού, 
συστήνεται στην εν λόγω Γ ραμματεία, Διαχείριση με 
τίτλο «Ειδική Κεντρική Διαχείριση Χρηματικού του Ει¬ 
δικού Λογαριασμού του ΥΠΕΘΑ». 

Αρθρο 5° 

Επιτροπή Διοίκησης του Ειδικού Λογαριασμού 

1. Η Επιτροπή Διοίκησης του Ειδικού Λογαριασμού, που 
στο εξής θα αναφέρεται ως «Επιτροπή», αποτελείται 
από εννέα (9) μέλη, ως εξής : 

α. Γ ενικό Διευθυντή Γ ΔΟΣΥ, ως Πρόεδρο. 

β. Διευθυντή του Ερευνητικού Κέντρου ΚΕΤΕΘΑ, ως 
Αντιπρόεδρο. 

γ. Προέδρους Ακαδημαϊκών Θεμάτων των ΑΣΕΙ (ΣΣΕ, 
ΣΝΔ, ΣΙ). 

δ. Διευθυντές Δνσεων Ανθρωπίνου Δυναμικού και Οι¬ 
κονομικού (Γ ΔΟΣΥ). 

ε. Προϊστάμενο Νομικής Υπηρεσίας ΥΕΘΑ, ως μέλη. 

στ. Προϊστάμενο Γραμματείας του Ειδικού Λογαρια¬ 
σμού, ως εισηγητή με δικαίωμα ψήφου. 

2. Η θητεία του Προέδρου και των μελών της Επιτρο¬ 
πής αρχίζει με την ανάληψη των αντιστοίχων θεσμο¬ 
θετημένων καθηκόντων αυτών και λήγει αυτοδικαίως 
με την απώλεια αυτών. 

3. Η Επιτροπή συνεδριάζει με απόφαση του Προέδρου 
αυτής και βρίσκεται σε απαρτία όταν παρίστανται του¬ 
λάχιστον έξι (6) από τα προβλεπόμενα μέλη. Οι απο¬ 
φάσεις της Επιτροπής λαμβάνονται κατά πλειοψηφία 
και σε περίπτωση ισοψηφίας υπερισχύει η ψήφος του 
Προέδρου αυτής. 

4. Η Επιτροπή έχει τις παρακάτω αρμοδιότητες: 

α. Εξετάζει, αξιολογεί και εγκρίνει αναλόγως για την 
πραγματοποίηση ή μη των προτεινομένων προγραμμά¬ 
των και καθορίζει το χρονοδιάγραμμα χρηματοδότη¬ 
σης αυτών. Για την λήψη σχετικής απόφασης από την 
επιτροπή διοίκησης υποβάλλεται με μέριμνα του ειση- 
γητού τεκμηριωμένη πρόταση της οποίας απαραίτητα 
παραστατικά είναι: 

(1) Οικονομικός προϋπολογισμός μαζί με τα αντίστοιχα 
τεχνικά δελτία του έργου, εγκριτικές αποφάσεις από την 
πηγή χρηματοδότησης και αντίστοιχες συμβάσεις, όπου 
αυτές προβλέπονται σύμφωνα με τις κείμενες διατάξεις. 
Ο προϋπολογισμός και τα τεχνικά δελτία συντάσσονται 
από τον «ΥπεύθυνοΈργου», ο οποίος ορίζεται από τον 
φορέα έπ’ ωφελεία του οποίου υλοποιείται αυτό. 


(2) Στη συνέχεια, για την παρακολούθηση και υλοποί¬ 
ηση του έργου απαραίτητα παραστατικά θεωρούνται 
τα ακόλουθα: 

(α) Διακήρυξη για την εκτέλεση του ερευνητικού προ¬ 
γράμματος, μελέτης, εφ’ όσον αυτή προβλέπεται από τις 
εκάστοτε κείμενες επί του θέματος διατάξεις. 

(β) Πρακτικό αξιολόγησης των υποβληθέντων προ¬ 
σφορών, με σχετική τεκμηριωμένη πρόταση επιλογής 
του αναδόχου από πενταμελή επιτροπή αξιολόγησης, η 
οποία ορίζεται από την Επιτροπή Διοίκησης. Η προκήρυ¬ 
ξη πραγματοποίησης του προγράμματος, καθώς και το 
πρακτικό αξιολόγησης συντάσσονται από την εν λόγω 
πενταμελή Επιτροπή, στην οποία υποχρεωτικά μετέχει 
ένα (1) τουλάχιστον μέλος του φορέα επ’ ωφελεία του 
οποίου αυτό υλοποιείται. 

(γ) Λοιπά προβλεπόμενα από τις κατά περίπτωση κεί¬ 
μενες διατάξεις, δικαιολογητικά (εγγυητικές επιστολές, 
αποδεικτικά φορολογικής ενημερότητας, προσφορές 
διαγωνιζομένων, ενστάσεις). 

β. Ενημερώνεται σχετικά με τις διαδικασίες ελέγχου, 
για την ορθή υλοποίηση των ερευνητικών προγραμμά¬ 
των, οι οποίες και είναι οι εξής: 

(1) Η Επιτροπή Διοίκησης συγκροτεί πενταμελή Επι¬ 
τροπή Παρακολούθησης, Ελέγχου του Προγράμματος 
και Παραλαβής του προβλεπόμενου να εκτελεσθεί, σύμ¬ 
φωνα με το Πρόγραμμα, έργου. Στην Επιτροπή μετέχουν 
τρία (3) μέλη του φορέα επ’ ωφελεία αυτό υλοποιείται 
και δύο (2) μέλη που ορίζονται από την Επιτροπή Δι¬ 
οίκησης. 

(2) Η παραπάνω πενταμελής Επιτροπή, με βάση την 
υπάρχουσα σύμβαση, εφόσον αυτή προβλέπεται από τις 
κείμενες διατάξεις και λαμβάνοντας υπόψη τις απαιτή¬ 
σεις της Υπηρεσίας, επιβλέπει την ομαλή εκτέλεση του 
προγράμματος και ενημερώνεται-ενημερώνει σχετικά 
την Επιτροπή Διοίκησης. 

γ. Εγκρίνει τον ετήσιο προϋπολογισμό και οικονομι¬ 
κό απολογισμό του Ειδικού Λογαριασμού και παρέχει 
κάθε αναγκαία ενημέρωση στην ιεραρχία του ΥΠΕΘΑ, 
στις αρμόδιες υπηρεσίες και όργανα, φορείς χρηματο¬ 
δότησης του Ειδικού λογαριασμού και ειδικότερα στο 
Υπουργείο Οικονομίας - Οικονομικών/ ΓΛΚ. 

δ. Αναθέτει μελέτες με αμοιβή, για την εξυπηρέτηση 
των σκοπών του Ειδικού Λογαριασμού, σε ΑΕΙ, ΤΕΙ ή τρί¬ 
τους, μετά από τεκμηρίωση της αναγκαιότητας-σκοπι- 
μότητας και σύμφωνα με τις ρυθμίσεις της παρούσης. 

ε. Μεριμνά για την πορεία των εσόδων του Ειδικού 
Λογαριασμού και προβαίνει σε κάθε πράξη που κρίνε- 
ται απαραίτητη για την εξασφάλιση και πρόσθετων 
χρηματικών πόρων. 

στ. Εποπτεύει το έργο της Γ ραμματείας του Ειδικού 
Λογαριασμού ΥΠΕΘΑ. 

Αρθρο 6° 

Ταμειακή Επιτροπή του Ειδικού Λογαριασμού 

1. Η Ταμειακή Επιτροπή του Ειδικού Λογαριασμού του 
ΥΠΕΘΑ, αποτελείται από τους: 

α. Διευθυντή ΓΔΟΣΥ/ΔΟΙ 

β. Προϊστάμενο της Γ ραμματείας του Ειδικού Λογα¬ 
ριασμού. 

γ. Κεντρικό Διαχειριστή Ειδικής Κεντρικής Διαχείρισης 
Χρηματικού του Ειδικού Λογαριασμού. 

2. Η Ταμειακή Επιτροπή επιβλέπει την υλοποίηση 
των αποφάσεων της Επιτροπής Διοίκησης του Ειδι- 

κού Λογαριασμού, την ορθή διαχειριστική και λογιστι¬ 
κή παρακολούθηση των πόρων και δαπανών και των 
επιταγών που εκδίδονται σε βάρος πόρων του Ειδικού 
Λογαριασμού. 

Άρθρο 7° 

Γραμματεία του Ειδικού Λογαριασμού 

1. Η Γραμματεία του Ειδικού Λογαριασμού αποτελείται 
από τους : 

α. Προϊστάμενο Γραμματείας του Ειδικού Λογαρια¬ 
σμού 

β. Υπόλογο Κεντρικό Διαχειριστή της Ειδικής Κεντρικής 
Διαχείρισης Χρηματικού του Ειδικού Λογαριασμού. 

γ. Μερικούς Διαχειριστές της Ειδικής Κεντρικής Δια¬ 
χείρισης Χρηματικού του Ειδικού Λογαριασμού. 

δ. Λοιπό Διοικητικό προσωπικό. 

2. Ο Προϊστάμενος της Γραμματείας και ο υπόλογος 
Κεντρικός Διαχειριστής της Ειδικής Κεντρικής Διαχεί¬ 
ρισης Χρηματικού του Ειδικού Λογαριασμού θα πρέπει 
να ορίζονται σύμφωνα με τις κείμενες διατάξεις του 
ΥΠΕΘΑ. 

3. Η Γ ραμματεία του Ειδικού Λογαριασμού, έχει τις 
παρακάτω αρμοδιότητες: 

α. Συντάσσει και προωθεί για έγκριση στον κ. ΥΕΘΑ τα 
σχετικά πρακτικά-αποφάσεις της Επιτροπής Διοίκησης 
του Ειδικού Λογαριασμού. 

β. Οργανώνει και παρακολουθεί τη λογιστική και δια¬ 
χειριστική κίνηση του Ειδικού Λογαριασμού, μεριμνά για 
την είσπραξη των εσόδων-πόρων και προβαίνει στην 
πληρωμή των σχετικών δαπανών, κατόπιν αποφάσεων 
της Επιτροπής Διοίκησης και μετά από σχετικό έλεγ¬ 
χο των παραστατικών που υποστηρίζουν τις εκάστοτε 
πληρωμές. 

γ. Καταρτίζει και υποβάλλει για έγκριση στη Επιτροπή 
τον ετήσιο προϋπολογισμό και οικονομικό απολογισμό 
κίνησης του Ειδικού Λογαριασμού. Ο Προϋπολογισμός 
και Απολογισμός του Λογαριασμού συντάσσεται σύμ¬ 
φωνα με τις εγκυκλίους που εκδίδονται κατ’ έτος από 
το Υπουργείο Οικονομίας - Οικονομικών/ ΓΛΚ και απο- 
στέλλεται αρμοδίως για αξιολόγηση-έγκριση. 

δ. Εισηγείται στην Επιτροπή τη λήψη μέτρων για την 
έγκαιρη εκταμίευση των πόρων του Ειδικού Λογαρια¬ 
σμού από τις πηγές χρηματοδότησης. 

ε. Παρακολουθεί την χρηματοδότηση ερευνητικών 
προγραμμάτων, μελετών και λοιπών δραστηριοτήτων, 
που χρηματοδοτούνται από πόρους του Ειδικού Λογα¬ 
ριασμού, καθώς και την οικονομική Διαχείριση αυτών. 

στ. Παρέχει γραμματειακή υποστήριξη στην Επιτροπή 
Διοίκησης. 

Άρθρο 8° 

Λειτουργία του Ειδικού Λογαριασμού 

1. Οι πόροι του άρθρου 3 της παρούσας κατατίθενται 
σε λογαριασμό της Τράπεζας της Ελλάδος με τίτλο 
«Ειδικός Λογαριασμός» και αποτελούν έσοδα του Ειδι¬ 
κού Λογαριασμού. 

2. Για την έναρξη της χρηματοδότησης προγράμματος, 
μελέτης ή έργου κ.λ,π., καθώς και των υποστηρικτικών 
ενεργειών, απαιτείται απόφαση χρηματοδότησης από 
την Επιτροπή Διοίκησης του Ειδικού λογαριασμού, η 
οποία απαραιτήτως θα πρέπει να περιλαμβάνει: 

α. Τον τίτλο του προγράμματος, της μελέτης ή του 
έργου ή της υποστηρικτικής ενέργειας που χρηματο¬ 
δοτείται. 


β. Την εγκριτική πράξη (απόφαση ή σύμβαση). 

γ. Τον ανάδοχο ή δικαιούχο. 

δ. Τη χρονική διάρκεια 

ε. Το συνολικό προϋπολογισμό του προγράμματος, 
της μελέτης, του έργου ή των δαπανών, το ύψος της 
επιχορήγησης ή της χρηματοδότησης, καθώς και τον 
τρόπο της καταβολής της. 

στ. Αν απαιτείται εγγυητική επιστολή, το ύψος της. 

3. Γ ια την πληρωμή των δαπανών του προγράμμα¬ 
τος, της μελέτης ή του έργου και των υποστηρικτικών 
ενεργειών απαιτούνται, εκτός από την απόφαση χρη¬ 
ματοδότησης και τα εξής: 

α. Εντολή πληρωμής της δαπάνης, η οποία εκδίδεται 
από τον Υπεύθυνο Έργου και περιλαμβάνει, απαραιτή- 
τως: 

(1) Τα στοιχεία της απόφασης χρηματοδότησης. 

(2) Τον ανάδοχο ή δικαιούχο. 

(3) Το ύψος του ποσού. 

(4) Βεβαίωση ότι οι δαπάνες του προγράμματος, της 
μελέτης του έργου ή των υποστηρικτών ενεργειών έχουν 
χαρακτηρισθεί επιλέξιμες να χρηματοδοτηθούν, ότι το 
πρόγραμμα, η μελέτη ή το έργο ή οι υποστηρικτικές 
ενέργειες εξελίσσονται σύμφωνα με την σύμβαση ανά¬ 
θεσης ή εφόσον δεν προβλέπεται σύμβαση την αρχική 
απόφαση που δημιουργεί την υποχρέωση του Δημοσίου 
και ότι έχει ολοκληρωθεί ο απαραίτητος οικονομικός 
έλεγχος από την αρμόδια Επιτροπή Παρακολούθησης. 

β. Πιστοποιητικό φορολογικής και ασφαλιστικής ενη¬ 
μερότητας, όπου απαιτούνται. 

γ. Τα προβλεπόμενα από τον Κώδικα Βιβλίων και Στοι¬ 
χείων, όπως ισχύει ή άλλες διατάξεις, παραστατικά εί¬ 
σπραξης του καταβλητέου ποσού. 

δ. Η Γραμματεία του Ειδικού Λογαριασμού εκδίδει 
σχετική Τραπεζική επιταγή στην οποία αναφέρεται η 
επωνυμία του δικαιούχου - λήπτη και σε εξαιρετικές 
περιπτώσεις εξοφλεί αυτόν με μετρητά. 

4. Η ολοκλήρωση του προγράμματος, της μελέτης ή 
του έργου της υποστηρικτικής ενέργειας και η επιστρο¬ 
φή της εγγυητικής επιστολής όπου αυτή απαιτείται, 
πραγματοποιείται με απόφαση της Επιτροπής Διοίκη¬ 
σης. Η παραπάνω απόφαση εκδίδεται μετά από εισήγη¬ 
ση της αρμόδιας Επιτροπής Παρακολούθησης, η οποία 
περιλαμβάνει την τεχνική υποδομή του προγράμματος, 
της μελέτης ή του έργου ή της υποστηρικτικής ενέρ¬ 
γειας και την τελική έκθεση οικονομικής διαχείρισης, 
που με τη σειρά της βασίζεται και αναφέρεται στα 
δικαιολογητικά που απαιτούνται και προβλέπονται από 
τον Κώδικα Βιβλίων και Στοιχείων όπως ισχύει, ή άλλες 
διατάξεις. Με όμοια απόφαση, καθορίζεται η διακοπή 
χρηματοδότησης του προγράμματος, της μελέτης, του 
έργου ή υποστηρικτικής ενέργειας της παρούσης με 
υπαιτιότητα του αναδόχου και διατάσσεται η έντοκη 
επιστροφή των καταβληθέντων ποσών στον Ειδικό λο¬ 
γαριασμό. 

5. Η κίνηση του Ειδικού Λογαριασμού, ο έλεγχος και οι 
εντολές πληρωμής σε βάρος πόρων του Ειδικού Λογα¬ 
ριασμού, ενεργούνται από την Γ ραμματεία του Ειδικού 
Λογαριασμού / Ειδική Κεντρική Διαχείριση Χρηματικού 
του Ειδικού Λογαριασμού, η οποία είναι υπόλογος έναντι 
της Επιτροπής Διοίκησης. 

6. Οι πληρωμές από πόρους του Ειδικού Λογαριασμού 
στους δικαιούχους ενεργούνται από τους μερικούς Δι¬ 
αχειριστές, με την έκδοση επιταγών (μέσω Υπολόγου 

Κεντρικού Διαχειριστή) και σε εξαιρετικές περιπτώσεις 
με μετρητά. 

7. Για τον έλεγχο της κίνησης του Ειδικού Λογαρια¬ 
σμού τηρούνται με μέριμνα του Υπολόγου Κεντρικού 
Διαχειριστή τα προβλεπόμενα λογιστικά βιβλία (Ημε¬ 
ρολόγιο Ταμείου, Βοηθητικό Ημερολόγιο Ταμείου, Δι¬ 
πλότυπες αποδείξεις κ.λ.π). 

8. Ο απολογισμός του λογαριασμού θα ελέγχεται κα¬ 
τασταλτικά από το Ελεγκτικό Συνέδριο. 

Άρθρο 9° 

Δραστηριότητες των οποίων οι δαπάνες 

καλύπτονται από πόρους του Ειδικού Λογαριασμού 

1. Οι δαπάνες που ρητά αναφέρονται στην παρούσα 
και αποσκοπούν στην επίτευξη των στόχων του Ειδι¬ 
κού Λογαριασμού, καλύπτονται από πόρους αυτού και 
πραγματοποιούνται σύμφωνα με την εκάστοτε ισχύουσα 
νομοθεσία. 

2. Οι δαπάνες λοιπών δραστηριοτήτων, εφόσον προ- 
βλέπονται σε κάθε εγκεκριμένο πρόγραμμα ή μελέτη 
κ.λ.π., που δύναται να καλυφθούν από πόρους του Ειδι¬ 
κού Λογαριασμού, είναι οι εξής: 

α. Αποζημιώσεις μελών Επιτροπών Αξιολόγησης και 
Επιτροπών Παρακολούθησης, Ελέγχου και Παραλαβής 
των Προγραμμάτων-Έργων, με την προαναφερθείσα 
προϋπόθεση και στο ύψος που καθορίζεται από την 
κείμενη Νομοθεσία. 

β. Κάλυψη εξόδων κίνησης στο εσωτερικό και εξωτε¬ 
ρικό για μετακινήσεις μελών ομάδας για τους σκοπούς 
του Έργου με την προαναφερθείσα προϋπόθεση και 
με βάση την εκάστοτε ισχύουσα επί του θέματος νο¬ 
μοθεσία. 

γ. Προμήθεια υλικών, εκτέλεση εργασιών, παροχή 
υπηρεσιών, μισθώσεις μέσων και υλικών σχετικών με 
την εκτέλεση τουΈργου, με την προαναφερθείσα προ¬ 
ϋπόθεση και με βάση την εκάστοτε ισχύουσα επί του 
θέματος νομοθεσία. 

3. Διοργάνωση επιστημονικών συνεδρίων ή ημερίδων, 
μετά από εισήγηση του αρμοδίου κατά περίπτωση φο¬ 
ρέα εκτέλεσης του συνεδρίου - ημερίδας και εγκεκρι¬ 
μένη, από κ. ΥΕΘΑ, απόφαση της Επιτροπής Διοίκησης, 
σύμφωνα με την ισχύουσα επί του θέματος νομοθε¬ 
σία. 

4. Μελέτες σε θέματα ενδιαφέροντος των Ενόπλων 
Δυνάμεων που ανατίθενται από την Επιτροπή Διοίκησης, 
αφού προηγηθεί σχετική απόφαση του κ. ΥΕΘΑ. 

5. Μέσα στα πλαίσια εκτέλεσης των έργων και σε 
βάρος των πόρων του Ειδικού Λογαριασμού, δύναται 
να προσλαμβάνονται ειδικοί επιστήμονες και ερευνητές 
με ανάθεση έργου, για την εκτέλεση μέρους ή όλου 
του υλοποιούμενου Έργου, σύμφωνα με τις ισχύουσες 
διατάξεις - διαδικασίες. 

Αρθρο 10° 

Κρατήσεις φορολογικές και ασφαλιστικές 
κρατήσεις ή εισφορές 

1. Οι πληρωμές που πραγματοποιούνται από τον Ειδικό 
Λογαριασμό υπόκεινται στις νόμιμες κατά περίπτωση 
υπέρ Δημοσίου και τρίτων κρατήσεις. 

2. Οι φορολογικές και ασφαλιστικές κρατήσεις ή ει¬ 
σφορές επί των εσόδων ή πληρωμών του Ειδικού Λο¬ 
γαριασμού, ρυθμίζονται με τις διατάξεις της ισχύουσας 
νομοθεσίας και τις σχετικές προς τούτο εγκυκλίους του 
Υπουργείου Οικονομίας - Οικονομικών. 


Αρθρο 11° 

Διαδικασία προσδιορισμού οικονομικών 
αποτελεσμάτων 

1. Το οικονομικό έτος ταυτίζεται με το ημερολογιακό 
έτος. 

2. Τα τυχόν θετικά χρηματικά υπόλοιπα έργου στο 
τέλος κάθε οικονομικού έτους παραμένουν στον Ειδικό 
Λογαριασμό και μεταφέρονται στο επόμενο οικονομικό 
έτος για την συνέχιση πληρωμών εγκεκριμένων προ¬ 
γραμμάτων και υπηρεσιών κ.λ.π. 

Αρθρο 12° 

Λογιστική - Οικονομική - Γραμματειακή Οργάνωση 

1. Γ ια την παρακολούθηση της κίνησης του Ειδικού 
Λογαριασμού τηρούνται με μέριμνα του Υπολόγου Κε¬ 
ντρικού Διαχειριστή τα αναφερθέντα στην παρούσα 
απόφαση, βιβλία. Πέραν αυτών, η Επιτροπή, εφόσον 
το κρίνει σκόπιμο, μπορεί να καθιερώσει επιπλέον δι¬ 
αδικασίες παρακολούθησης της κίνησης του Ειδικού 
Λογαριασμού. 

2. Οι ασφαλιστικές και φορολογικές εισφορές επί 
των καταβαλλομένων ποσών παρακρατούνται από την 
Ειδική Κεντρική Διαχείριση Χρηματικού του Ειδικού Λο¬ 
γαριασμού και αποδίδονται σύμφωνα με τις ισχύουσες 
κατά περίπτωση διατάξεις. 

Άρθρο 13° 

Τελικές Διατάξεις 

1. Η παρούσα απόφαση ισχύει από την ημερομηνία 
δημοσίευσης στην εφημερίδα της Κυβερνήσεως. 

2. Από την έναρξη ισχύος της παρούσας καταργείται 
κάθε άλλος ειδικός Λογαριασμός για συναφή θέματα 
και ενσωματώνονται μεταβατικά οι τυχόν υπάρχουσες 
υποχρεώσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μα'ΐου 2007 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

.ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΠΕΤΡΟΣ ΔΟΥΚΑΣ ΕΥΑΓ. - ΒΑΣ. I. ΜΕΪΜΑΡΑΚΗΣ 
-♦- 

Αριθμ. 200425 (2) 

Καθορισμός αριθμού θέσεων για το Γ ενικό Νοσοκομείο 

Παίδων «Η Αγία Σοφία», που πληρούνται από άτομα 

που προστατεύονται από το ν. 2643/1998 και κατα¬ 
νομή των θέσεων αυτών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη : 

1. Τις διατάξεις των παρ. 1 και 2 του άρθρου 3 του 
ν. 2643/1998 (220/Α’) «Μέριμνα για την απασχόληση 
προσώπων ειδικών κατηγοριών και άλλες διατάξεις», 
όπως ισχύει μετά την τελευταία τροποποίηση του με 
τις διατάξεις του άρθρου 11 του ν. 3051/2002 (220/Α’) 

«Συνταγματικά κατοχυρωμένες ανεξάρτητες αρχές., 

ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α' και γ’ της παρ. 
4, του άρθρου 1 του ν. 3454/2006 (75/Α’) «Ενίσχυση της 
οικογένειας και λοιπές διατάξεις» 

4. Το υπ’ αριθμ. 9276/26.4.2007 έγγραφο του Γενικού 
Νοσοκομείου Παίδων «Η Αγία Σοφία», για την επικείμενη 
έκδοση προκήρυξης πλήρωσης δέκα πέντε (15) συνο¬ 
λικά θέσεων εργασίας τακτικών υπαλλήλων, διαφόρων 
κατηγοριών, κλάδων και ειδικοτήτων, για το Γενικό Νο¬ 
σοκομείο Παίδων «Η Αγία Σοφία». 

5. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε : 

Α. Σε συνέχεια της υπ’ αριθμ. 1046/13.8.2003 προηγού¬ 
μενης απόφασής μας καθορίζουμε το συνολικό αριθμό 
των θέσεων εργασίας για το Γ ενικό Νοσοκομείο Παί¬ 
δων «Η Αγία Σοφία», που πρόκειται να πληρωθούν από 
άτομα, που προστατεύονται από τις διατάξεις του ν. 
2643/1998, σε μία (1). 

Β. Η ανωτέρω θέση δίδεται στην κατηγορία Πολυτέ¬ 
κνων (περίπτωση α' της παρ.1, άρθρου 1 ν. 2643/1998) και 
θα καλυφθεί από άτομο της κατηγορίας ΤΕ Διοίκησης 
Μονάδων Υγείας. 

Γ. Διαθέτουμε την ανωτέρω θέση ως εξής: 


> > 

ΝΟΜΑΡ¬ 

ΧΙΑ 

ΦΟΡΕ¬ 

ΑΣ 

ΚΛΑΔΟΣ/ 

ΕΙΔΙΚΟΤΗΤΑ 

ΚΑΤΗΓΟΡΙΑ 

ΠΡΟΣΤΑΣΙΑΣ 

ΘΕΣΕΙΣ ν. 
2643/1998 

1 

ΑΘΗΝΩΝ 

Γ ενικό 
Νοσο¬ 
κομείο 
Παίδων 
«Η Αγία 
Σοφία» 

ΤΕΔιοίκησης 

Μονάδων 

Υγείας 

Πολυτέκνων 

1 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαΐου 2007 


Ο ΥΠΟΥΡΓΟΣ 

ΒΑΣΙΛΕΙΟΣ ΜΑΓΓΙΝΑΣ 
-♦- 

Αριθμ. 200515 (3) 

Καθορισμός αριθμού θέσεων για το Υπουργείο Αιγαίου 
και Νησιωτικής Πολιτικής, που πληρούνται από άτο¬ 
μα που προστατεύονται από το ν. 2643/1998 και κα¬ 
τανομή των θέσεων αυτών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του ν. 

2643/1998 (220/Α) «Μέριμνα για την απασχόληση προ¬ 
σώπων ειδικών κατηγοριών και άλλες διατάξεις», όπως 
ισχύει μετά την τελευταία τροποποίηση του με τις δι¬ 
ατάξεις του άρθρου 11 του ν. 3051/2002 (220/Α’) «Συ¬ 
νταγματικά κατοχυρωμένες ανεξάρτητες αρχές. 

ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α' και γ' της παρ. 
4, του άρθρου 1 του ν. 3454/2006 (75/Α') «Ενίσχυση της 
οικογένειας και λοιπές διατάξεις» 

4. Το υπ’ αριθμ. ΔΔΟ/φ. 122.20/4481/10.5.2007 έγγραφο 
του Υπουργείου Αιγαίου και Νησιωτικής Πολιτικής, για 
την επικείμενη έκδοση προκήρυξης πλήρωσης δέκα τεσ¬ 
σάρων (14) συνολικά θέσεων εργασίας τακτικών υπαλ¬ 
λήλων, διαφόρων κατηγοριών, κλάδων και ειδικοτήτων, 
για το Υπουργείο Αιγαίου και Νησιωτικής Πολιτικής. 

5. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε : 


Α. Καθορίζουμε το συνολικό αριθμό των θέσεων ερ¬ 
γασίας για το Υπουργείο Αιγαίου και Νησιωτικής Πο¬ 
λιτικής, που πρόκειται να πληρωθούν από άτομα, που 
προστατεύονται από τις διατάξεις του ν. 2643/1998, σε 
μία (1). 

Β. Η ανωτέρω θέση δίδεται στην κατηγορία Α.Μ.Ε.Α. 
(πρώτο εδάφιο περίπτωσης β' της παρ. 1, άρθρου 1 
ν.2643/1998) και θα καλυφθεί από άτομο της κατηγορίας 
ΠΕ3 Μηχανικών Ειδικότητας Αρχιτεκτόνων. 

Γ. Διαθέτουμε την ανωτέρω θέση ως εξής: 


ΝΟΜΑΡΧΙΑ 

ΦΟΡΕΑΣ 

ΚΛΑΔΟΣ/ 

ΕΙΔΙΚΟΤΗΤΑ 

ΚΑΤΗΓΟΡΙΑ 

ΠΡΟΣΤΑΣΙΑΣ 

ΘΕΣΕΙΣ 

ν.2643/98 

Δωδε¬ 

κάνησου 

(Επαρχείο 

Κάλυμνου) 

Υπουργείο 
Αιγαίου και 
Νησιωτικής 
Πολιτικής 

ΠΕ3 Μηχανικών 
Ειδικότητας 
Αρχιτεκτόνων 

ΑΜΕΑ 

1 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 23 Μάίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 200468 (4) 

Καθορισμός αριθμού θέσεων για το Δήμο Αναβύσσου, 

που πληρούνται από άτομα που προστατεύονται από 

το ν. 2643/1998 και κατανομή των θέσεων αυτών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη : 

1. Τις διατάξεις των παρ. 1 και 2 του άρθρου 3 του 
ν. 2643/1998 (220/Α') «Μέριμνα για την απασχόληση 
προσώπων ειδικών κατηγοριών και άλλες διατάξεις», 
όπως ισχύει μετά την τελευταία τροποποίηση του με 
τις διατάξεις του άρθρου 11 του ν. 3051/2002 (220/Α') 
«Συνταγματικά κατοχυρωμένες ανεξάρτητες αρχές 
ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α' και γ' της παρ. 
4, του άρθρου 1 του ν. 3454/2006 (75/Α’) «Ενίσχυση της 
οικογένειας και λοιπές διατάξεις» 

4. Το υπ’ αριθμ. 3401/30.4.2007 έγγραφο του Δήμου 
Αναβύσσου, για την επικείμενη έκδοση προκήρυξης πλή¬ 
ρωσης τριάντα εννέα (39) συνολικά θέσεων εργασίας 
τακτικών υπαλλήλων, διαφόρων κατηγοριών, κλάδων 
και ειδικοτήτων, για το Δήμο Αναβύσσου. 

5. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε : 

Α. Καθορίζουμε το συνολικό αριθμό των θέσεων εργα¬ 
σίας για το Δήμο Αναβύσσου, που πρόκειται να πληρω¬ 
θούν από άτομα, που προστατεύονται από τις διατάξεις 
του ν. 2643/1998, σε τρεις (3). 

Β. Κατανέμουμε τον ανωτέρω αριθμό θέσεων κατά 
κατηγορία προστατευομένων προσώπων, ως εξής : 


ΚΑΤΗΓΟΡΙΑ ΠΡΟΣΤΑΤΕΥΟΜΕΝΩΝ 
ΠΡΟΣΩΠΩΝ 

ΘΕΣΕΙΣ ν. 2643/1998 

α) Άτομα με ειδικές ανάγκες (πρώτο εδάφιο 
περίπτωσης β' της παρ. 1, άρθρου 1 ν. 2643/ 
1998) 

1 

β) Πολύτεκνοι (περίπτωση α' της παρ 1, άρθρου 

1 ν. 2643/1998) 

1 

γ) Τρίτεκνοι (περίπτωση ε', της παρ. 1 του άρ¬ 
θρου 1 ν. 2643/1998) 

1 


Γ. Κατανέμουμε τις ανωτέρω θέσεις ως εξής: 


Α/ 

Α 

ΝΟΜΑΡ¬ 

ΧΙΑ 

ΦΟΡΕ¬ 

ΑΣ 

ΚΛΑΔΟΣ/ 

ΕΙΔΙΚΟΤΗΤΑ 

ΚΑΤΗΓΟΡΙΑ 

ΠΡΟΣΤΑΣΙΑΣ 

ΘΕΣΕΙΣ 
ν. 643/ 
1998 

1 

ΑΝΑΤΟ¬ 

ΛΙΚΗΣ 

ΑΤΤΙΚΗΣ 

Δήμος 

Αναβύσ- 

σου 

ΔΕ 1 Διοικη¬ 
τικού 

ΑΜΕΑ 

1 

2 

ΑΝΑΤΟ¬ 

ΛΙΚΗΣ 

ΑΤΤΙΚΗΣ 

Δήμος 

Αναβύσ- 

σου 

ΠΕΙ Διοικη¬ 
τικών 

Πολυτέκνων 

1 

3 

ΑΝΑΤΟ¬ 

ΛΙΚΗΣ 

ΑΤΤΙΚΗΣ 

Δήμος 

Αναβύσ- 

σου 

ΥΕ16 Εργατών 
καθαριότητας 

Τριτέκνων 

1 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαΐου 2007 


Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 200505 (5) 

Καθορισμός αριθμού θέσεων για τα Καταστήματα Κρά¬ 
τησης του Υπουργείου Δικαιοσύνης που πληρούνται 
από άτομα που προστατεύονται από το ν. 2643/1998 
και κατανομή των θέσεων αυτών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη : 

1. Τις διατάξεις των παρ. 1 και 2 του άρθρου 3 του 
ν. 2643/1998 (220/Α') «Μέριμνα για την απασχόληση 
προσώπων ειδικών κατηγοριών και άλλες διατάξεις», 


όπως ισχύει μετά την τελευταία τροποποίηση του με 
τις διατάξεις του άρθρου 11 του ν. 3051/2002 (220/Α') 

«Συνταγματικά κατοχυρωμένες ανεξάρτητες αρχές. 

ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α' και γ' της παρ. 
4, του άρθρου 1 του ν. 3454/2006 (75/Α’) «Ενίσχυση της 
οικογένειας και λοιπές διατάξεις» 

4. Το υπ’ αριθμ. 46468/4.5.2007 έγγραφο του Υπουργεί¬ 
ου Δικαιοσύνης για την επικείμενη έκδοση προκήρυξης, 
πλήρωσης εκατόν ογδόντα (180) συνολικά θέσεων ερ¬ 
γασίας τακτικών υπαλλήλων, κλάδου ΔΕ Προσωπικού 
Εξωτερικής Φρούρησης, για τα Καταστήματα Κράτησης 
με τον εισαγωγικό βαθμό του Φρουρού. 

5. Το γεγονός ότι η απόφαση αυτή δεν προκαλεί 
δαπάνη σε βάρος του κρατικού προϋπολογισμού, 
αποφασίζουμε: 

Α. Καθορίζουμε το συνολικό αριθμό των θέσεων ερ¬ 
γασίας για τα Καταστήματα Κράτησης του Υπουργείου 
Δικαιοσύνης, που πρόκειται να πληρωθούν από άτομα 
που προστατεύονται από τις διατάξεις του ν. 2643/1998, 
σε δεκατρείς (13). 

Β. Κατανέμουμε τον ανωτέρω αριθμό θέσεων κατά 
κατηγορία προστατευομένων προσώπων, ως εξής : 


ΚΑΤΗΓΟΡΙΑ ΠΡΟΣΤΑΤΕΥΟΜΕΝΩΝ ΠΡΟΣΩ¬ 
ΠΩΝ 

ΘΕΣΕΙΣ ν. 

2643/1998 

α) Πολύτεκνοι (περίπτωση α' παραγρ. 1, άρ¬ 
θρου 1 ν. 2643/98) 

3 

β) Εθνική Αντίσταση (περίπτωση γ' της παρ. 

1, άρθρου 1 ν. 2643/1998) 

2 

γ)Έμμεση ΑΜΕΑ (δεύτερο εδάφιο περίπτω¬ 
σης β' της παρ. 1, άρθρου 1 ν. 2643/1998) 

2 

δ) Ανάπηροι πολέμου και τέκνα τους κ.λ.π. 
(περίπτωση δ' της παρ.1, άρθρου 1 ν. 2643/ 
1998) 

2 

ε) Τρίτεκνοι (περίπτωση ε', της παρ. 1 του 
άρθρου 1 ν. 2643/1998) 

4 

Γ. Κατανέμουμε τις ανωτέρω θέσεις ως εξής : 


Α/Α 

ΝΟΜΑΡΧΙΑ 

ΦΟΡΕΑΣ 

ΚΛΑΔΟΣ/ ΕΙΔΙΚΟΤΗΤΑ 

ΚΑΤΗΓΟΡΙΑ ΠΡΟΣΤΑΣΙΑΣ 

ΘΕΣΕΙΣ 

ν2643/1998 

1 

ΠΕΙΡΑΙΩΣ 

ΚΑΤΑΣΤΗΜΑ ΚΡΑΤΗΣΗΣ 

ΚΟΡΥΔΑΛΛΟΥ 

ΔΕ ΠΡΟΣΩΠΙΚΟΥ 

ΕΞΩΤΕΡΙΚΗΣ ΦΡΟΥΡΗΣΗΣ 
(Με τον εισαγωγικό βαθμό 
του Φρουρού) 

Αναπήρων πολέμου 

1 (άνδρας) 

2 

ΠΕΙΡΑΙΩΣ 

ΚΑΤΑΣΤΗΜΑ ΚΡΑΤΗΣΗΣ ΚΟ¬ 
ΡΥΔΑΛΛΟΥ 

ΔΕ ΠΡΟΣΩΠΙΚΟΥ ΕΞΩΤΕ¬ 
ΡΙΚΗΣ ΦΡΟΥΡΗΣΗΣ (Με 
τον εισαγωγικό βαθμό του 
Φρουρού) 

Τριτέκνων 

1 (άνδρας) 

3 

ΓΡΕΒΕΝΩΝ 

ΚΑΤΑΣΤΗΜΑ ΚΡΑΤΗΣΗΣ ΓΡΕ¬ 
ΒΕΝΩΝ 

ΔΕ ΠΡΟΣΩΠΙΚΟΥ ΕΞΩΤΕ¬ 
ΡΙΚΗΣ ΦΡΟΥΡΗΣΗΣ (Με 
τον εισαγωγικό βαθμό του 
Φρουρού) 

Πολυτέκνων 

1 (άνδρας) 

1 

ΓΡΕΒΕΝΩΝ 

ΚΑΤΑΣΤΗΜΑ ΚΡΑΤΗΣΗΣ ΓΡΕ¬ 
ΒΕΝΩΝ 

ΔΕ ΠΡΟΣΩΠΙΚΟΥ ΕΞΩΤΕ¬ 
ΡΙΚΗΣ ΦΡΟΥΡΗΣΗΣ (Με 
τον εισαγωγικό βαθμό του 
Φρουρού) 

Τριτέκνων 

1 (άνδρας) 

5 

ΒΟΙΩΤΙΑΣ 

ΚΕΝΤΡΟ ΑΠΕΞΑΡΤΗΣΗΣ 
ΤΟΞΙΚΟΜΑΝΩΝ 
ΚΡΑΤΟΥΜΕΝΩΝ ΕΛΕΩΝΑ 
ΘΗΒΩΝ 

ΔΕ ΠΡΟΣΩΠΙΚΟΥ ΕΞΩΤΕ¬ 
ΡΙΚΗΣ ΦΡΟΥΡΗΣΗΣ (Με 
τον εισαγωγικό βαθμό του 
Φρουρού) 

Εθνικής Αντίστασης 

1 (άνδρας) 

6 

ΒΟΙΩΤΙΑΣ 

ΚΕΝΤΡΟ ΑΠΕΞΑΡΤΗΣΗΣ ΤΟ¬ 
ΞΙΚΟΜΑΝΩΝ ΚΡΑΤΟΥΜΕΝΩΝ 
ΕΛΕΩΝΑ ΘΗΒΩΝ 

ΔΕ ΠΡΟΣΩΠΙΚΟΥ ΕΞΩΤΕ¬ 
ΡΙΚΗΣ ΦΡΟΥΡΗΣΗΣ (Με 
τον εισαγωγικό βαθμό του 
Φρουρού) 

Πολυτέκνων 

1 (γυναίκα) 

1 

ΗΡΑΚΛΕΙΟΥ 

ΚΑΤΑΣΤΗΜΑ ΚΡΑΤΗΣΗΣ 

ΑΛΙΚΑΡΝΑΣΣΟΥ 

ΔΕ ΠΡΟΣΩΠΙΚΟΥ 

ΕΞΩΤΕΡΙΚΗΣ ΦΡΟΥΡΗΣΗΣ 
(Με τον εισαγωγικό βαθμό 
του φρουρού) 

Έμμεσης ΑΜΕΑ 

1 (άνδρας) 

8 

ΕΥΒΟΙΑΣ 

ΚΑΤΑΣΤΗΜΑ ΚΡΑΤΗΣΗΣ 

ΧΑΛΚΙΔΑΣ 

ΔΕ ΠΡΟΣΩΠΙΚΟΥ 

ΕΞΩΤΕΡΙΚΗΣ ΦΡΟΥΡΗΣΗΣ 
(Με τον εισαγωγικό βαθμό 
του φρουρού) 

Αναπήρων Πολέμου 

1 (άνδρας) 

9 

ΧΑΝΙΩΝ 

ΚΑΤΑΣΤΗΜΑ ΚΡΑΤΗΣΗΣ 

ΧΑΝΙΩΝ 

ΔΕ ΠΡΟΣΩΠΙΚΟΥ 

ΕΞΩΤΕΡΙΚΗΣ ΦΡΟΥΡΗΣΗΣ 
(Με τον εισαγωγικό βαθμό 
του φρουρού) 

Πολυτέκνων 

1 (άνδρας) 

10 

ΦΘΙΩΤΙΔΑΣ 

ΚΑΤΑΣΤΗΜΑ ΚΡΑΤΗΣΗΣ 

ΔΟΜΟΚΟΥ 

ΔΕ ΠΡΟΣΩΠΙΚΟΥ 

ΕΞΩΤΕΡΙΚΗΣ ΦΡΟΥΡΗΣΗΣ 
(Με τον εισαγωγικό βαθμό 
του φρουρού) 

Εθνικής Αντίστασης 

1 (άνδρας) 

11 

ΚΕΡΚΥΡΑΣ 

ΚΑΤΑΣΤΗΜΑ ΚΡΑΤΗΣΗΣ 

ΚΕΡΚΥΡΑΣ 

ΔΕ ΠΡΟΣΩΠΙΚΟΥ 
ΕΞΩΤΕΡΙΚΗΣ ΦΡΟΥΡΗΣΗΣ 
(Με τον εισαγωγικό βαθμό 
του φρουρού) 

Τριτέκνων 

1 (άνδρας) 

12 

ΑΝΑΤΟΛΙΚΗΣ ΑΤΤΙΚΗΣ 

ΚΑΤΑΣΤΗΜΑ ΚΡΑΤΗΣΗΣ ΝΕΩΝ 
ΑΥΛΩΝΑ 

ΔΕ ΠΡΟΣΩΠΙΚΟΥ 
ΕΞΩΤΕΡΙΚΗΣ ΦΡΟΥΡΗΣΗΣ 
(Με τον εισαγωγικό βαθμό 
του φρουρού) 

Έμμεσης ΑΜΕΑ 

1 (άνδρας) 

13 

ΔΩΔΕΚΑΝΗΣΟΥ 

ΚΑΤΑΣΤΗΜΑ ΚΡΑΤΗΣΗΣ ΚΩ 

ΔΕ ΠΡΟΣΩΠΙΚΟΥ 
ΕΞΩΤΕΡΙΚΗΣ ΦΡΟΥΡΗΣΗΣ 
(Με τον εισαγωγικό βαθμό 
του φρουρού) 

Τριτέκνων 

1 (άνδρας) 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 23 Μαΐου 2007 


Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιηή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιηή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟίτι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά; 210 4071010 ■ (αχ: 210 4071010 - ίηΙθΓπβΙ: ήΙΙρ://νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'-Ι- Β'-Ι- Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885,210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

